Kosolan talo

Kosolan talo on Lapuan keskustassa sijaitseva entinen lapuanliikkeen johtajan Vihtori Kosolan kotitalo, jota pidettiin liikkeen päämajana.Elina Kaakinen: Entistä Lapuan liikkeen päämajaa kaupitellaan nettihuutokaupassa, Yleisradio 13.3.2019, viitattu 13.3.2019 Talo sijaitsee Lapuanjoen rannalla vastapäätä Lapuan tuomiokirkkoa vanhan maantien varressa.Lapuan tuomiokirkko ympäristöineen Valtakunnallisesti merkittävät rakennetut kulttuuriympäristöt RKY, Museovirasto. Viitattu 14.3.2019. Nykyinen osoite on Kosolankatu 1.Kuva ja tietoa Kosolan talosta Lapuan kaupungin matkailusivulla (Archive.org) Viitattu 14.3.2019. Talo on kaksi- ja puolikerroksinen pohjalaistalo.Kosolan kievari Viitattu 20.12.2023.Aliisa Uusitalo, Päivi Rautanen: Kosolan talossa oli kievaritoimintaa sata vuotta sitten, ja nyt taas – lapuanliikkeestä puhutaan tällä kertaa vain historiakierroksilla Yle 6.12.2022. Viitattu 20.12.2023.

Talon tienpuoleisen siiven rakennutti vaasalainen kauppias A. G. Wikman vuonna 1861 jo 1700-luvulla valmistuneen aiemman talon rakenteiden päälle. Jokirannan suuntainen korkeampi siipi valmistui vuonna 1887. Talossa toimi 1880-luvulla Suomen ensimmäinen maaseutukirjakauppa. Vuonna 1890 talon osti Vihtori Kosolan isä Iisakki Kosola. Kosoloiden aikana talossa oli kievari, vuonna 1916 jääkäriliikkeen salainen etappikeskus ja 1930-luvulla lapuanliikkeen toiminnan keskus.Kaarle Sulamaa: Kosola, Vihtori Biografiskt lexikon för Finland. Viitattu 20.12.2023.  

Vuodesta 1940 Kosolan talon omisti Herättäjä-Yhdistys. Talossa toimi yhdistyksen kirjakauppa, jonka toiminta päättyi keväällä 2019. Toukokuussa 2019 talon osti Vaasasta lähtöisin oleva Jari Vesanen, jonka tavoitteena on kehittää taloa matkailukohteena. Talon restaurointi aloitettiin vuonna 2020. Talossa on vuodesta 2022 toiminut tilausravintola ja -kahvila nimellä Kosolan kievari.
pienoiskuva|Kosolan talo, edessä korkea asuinosa ja takana matalampi kievariosa.
Rakennus on Museoviraston ylläpitämässä valtakunnallisesti merkittävien rakennettujen kulttuuriympäristöjen luettelossa osana Lapuan tuomiokirkon ympäristöä. Talon ulkoarkkitehtuurissa merkittävää ovat epätavallisen runsaat ja taidokkaat, pitsimäiset räystäskoristelut,

 Lähteet 

 Aiheesta muualla 
 Kotisivut

Luokka:Lapuan rakennukset ja rakennelmat
Luokka:Lapuan nähtävyydet
Luokka:Lapuanliike
Luokka:Herännäisyys
Luokka:Suomen 1800-luvulla rakennetut rakennukset ja rakennelmat